05.07.2021

**Владимир Уйба вылӧ донъяліс «Сӧстӧм Арктика» ӧтйӧза-гражданскӧй водзмӧстчӧм**

Талун, сора тӧлысь 5 лунӧ, Россия Федерацияса ӧтйӧза палаталӧн площадка вылын Россия Федерацияса ӧтйӧза палаталӧн экология да гӧгӧртас видзан комиссия отсӧгӧн петкӧдлісны да видлалісны Арктика зона чӧжсьӧм няйтысь весалӧм вылӧ веськӧдӧм проект. Коми Республикаса Юралысь Владимир Уйба пырӧдчис мероприятиеӧ видеосвязь пыр.

«Ыджыд арктическӧй пелькӧдчӧмсӧ» вӧзйис нуӧдны «Вермӧмлы 50 во» атомнӧй ледоколлӧн капитан Дмитрий Лобусов. Сылысь водзмӧстчӧмсӧ ошкис уджъёртыс, «Ылі Асыввывса саридз пароходство» публичнӧй акционер котырса филиаллӧн Видзчысянлун да ногтуй департаментын юкӧнса капитан-наставник, Россия Федерацияса Уджвывса Герой Геннадий Антохин. Тайӧ проектыс торъя коланлуна ӧні, 2021-2023 воясӧ Арктика сӧветын Россиялӧн юрнуӧдігӧн.

Пыдди пуктана капитанъяс, кодъяс бура тӧдӧны арктика мутасъяслысь мытшӧдъяссӧ, корисны дорйыны регионса вӧр-ва антропогеннӧй да техногеннӧй тӧдчӧмысь, а сідзжӧ вӧзйисны волонтёръяс отсӧгӧн лӧсьӧдны да збыльмӧдны экология боксянь чӧжсьӧм лёкторсӧ бырӧдӧм серти ӧтувъя уджтас. На серти, Арктика весалан проектыс вермас лоны страна ӧтувтан зэв ыджыд миссияӧн.

Капитанъясӧс кылісны. Арктика паськыда весалӧм йылысь мӧвп дор сувтісны федеральнӧй власьтъясӧс, бизнес, экспертнӧй да научнӧй котыръясӧс петкӧдлысьяс. Презентация вылын сёрнитісны меставывса ӧтувъясӧс, тшӧтш и вужвойтырӧс, мутасса экологическӧй мытшӧдъяс разьӧмӧ кыскыны позянлун йылысь. Таысь кындзи, заседание дырйи вӧлі петкӧдлӧма Россияса вӧр-ва озырлун видзӧмын власьтлысь да йӧзкотырлысь ӧтув уджаланногъяссӧ.

Мероприятие дырйи Россияса ӧтйӧза палаталӧн площадка вылын Владимир Уйба висьталіс Коми Республикаса Арктика зонаын вӧр-ва видзӧмын шӧр мытшӧдъяс йылысь, кутшӧмъясӧс позьӧ разьны и «Сӧстӧм Арктика» проект збыльмӧдігӧн. На лыдысь ӧти – историческӧя артмӧм да санкционируйттӧм ёг шыблаланінъяс бырӧдӧм.

Татшӧм ёг шыблаланінъяссӧ бырӧдан ногыс да сьӧмӧн могмӧдан ӧшмӧсъясыс талун абуӧсь. «Экология» национальнӧй проектса «Сӧстӧм страна» федеральнӧй проектӧн урчитӧма сӧмын олан пунктъясын шыбласъяс меститан объектъяс да торъя ӧпаснӧй (химическӧй да радиоактивнӧй) шыбласъяс меститан объектъяс бырӧдан ног да бырӧдан мероприятиеяс сьӧмӧн могмӧдан ӧшмӧс. Такӧд тшӧтш медся уна санкционируйттӧм ёг шыблаланіныс Коми Республикаын буретш олан пунктъясысь бокын.

Тайӧ мытшӧдсӧ позьӧ разьны «Экология» национальнӧй проектса «Сӧстӧм страна» федеральнӧй проект паськӧдӧмӧн, медым вӧлі позянлун сетны субсидияяс кар суйӧр сайын санкционируйттӧм ёг шыблаланінъяс бырӧдӧм вылӧ. Сідзжӧ вӧр йитӧдъяс юкӧнын торъя уджмогъяс олӧмӧ пӧртӧм серти мероприятиеяс лыддьӧгӧ колӧ содтыны выль мероприятие - «производство да потребление шыбласъясӧн няйтчӧдӧмысь (ёгӧсьтӧмысь) вӧр весалӧм». Тайӧ сетас позянлун ӧдйӧ бырӧдны вӧр фондлӧн муяс вылысь санкционируйттӧм ёг шыблаланінъяссӧ субвенцияяс отсӧгӧн.

Нӧшта ӧти мытшӧд – уджавтӧм нин из шом перъянінъяс, кодъяс артмисны из шом перъян промышленносьтлӧн уджалігӧн. Колӧ федеральнӧй тшупӧдын лӧсьӧдны проектнӧй помшуӧмъяс да технологияяс, медым чинтыны пӧпутнӧй пӧрӧдаа из шом ӧтвалъясӧн да из шом обработайтан вӧчӧмторъясӧн гӧгӧртаслы лёк вӧчӧмсӧ. И колӧ вичмӧдны тайӧ удж вылӧ федеральнӧй сьӧмкудйысь сьӧм.

Тайӧ да Арктика зонаын экология дорйӧм серти Коми Республикалысь мукӧд вӧзйӧмсӧ мӧдӧдасны Россия Федерацияса ӧтйӧза палатаӧ видлалӧм да «Сӧстӧм Арктика» проектӧ пыртӧм могысь.

05.07.2021

Владимир Уйба высоко оценил общественно-гражданскую инициативу «Чистая Арктика»

Сегодня, 5 июля, на площадке Общественной палаты Российской Федерации при поддержке Комиссии Общественной палаты Российской Федерации по экологии и охране окружающей среды состоялась презентация и обсуждение проекта, направленного на очистку уникальной арктической зоны от накопленного вреда. Глава Республики Коми Владимир Уйба принял участие в мероприятии по видеосвязи.

С предложением провести «большую арктическую уборку» выступил капитан атомного ледокола «50 лет Победы» Дмитрий Лобусов, который нашёл активную поддержку у своего коллеги, капитана-наставника отдела Департамента безопасности и качества филиала ПАО «Дальневосточное морское пароходство», Героя Труда Российской Федерации Геннадия Антохина. Особую актуальность этот проект приобретает в рамках председательства России в Арктическом совете в 2021-2023 годах.

Многоуважаемые капитаны, которые не понаслышке знают о проблемах арктических территорий, призвали защитить природу региона от антропогенного и техногенного воздействия, а также разработать и воплотить в жизнь силами волонтёров комплексную программу ликвидации накопленного экологического ущерба. По их мнению, проект по очистке Арктики может стать глобальной миссией, объединяющей всю страну.

Посыл капитанов не остался незамеченным. Идею широкомасштабной арктической уборки поддержали представители федеральной власти, бизнеса, экспертного и научного сообществ. На презентации обсудили возможности вовлечения местных сообществ, включая коренные народы, в решение экологических проблем территорий. Кроме того, на заседании были представлены наиболее актуальные механизмы взаимодействия власти с представителями общественности в общем деле сохранения природного наследия России.

В ходе мероприятия на площадке Общественной палаты России Владимир Уйба озвучил основные природоохранные проблемы Арктической зоны Республики Коми, решение которых возможно в том числе в рамках проекта «Чистая Арктика». Одна из них касается ликвидации несанкционированных и исторически сложившихся свалок.

Механизм и источники финансирования мероприятий по ликвидации таких свалок сегодня отсутствуют. Федеральным проектом «Чистая страна» Национального проекта «Экология» предусмотрен механизм и источник финансирования ликвидации объектов размещения отходов только в границах населённых пунктов и особо опасных объектов размещения отходов, таких как химические и радиоактивные. При этом подавляющее число несанкционированных свалок в Республике Коми находится именно за пределами населённых пунктов.

Решить эту проблему можно, расширив действие федерального проекта «Чистая страна» нацпроекта «Экология» в части предоставления субсидий на ликвидацию несанкционированных свалок за пределами границ городов. Также необходимо дополнить перечень мероприятий по осуществлению отдельных полномочий в области лесных отношений мероприятием – «очистка леса от загрязнения (засорения) отходами производства и потребления», что позволит оперативно ликвидировать места несанкционированного размещения отходов на землях лесного фонда за счёт выделяемых субвенций.

Ещё одна проблема – это отработанные угольные месторождения, образованные в результате хозяйственной деятельности угольной промышленности. Требуется разработка на федеральном уровне проектных решений и технологий по снижению негативного воздействия угольных отвалов попутных пород и продуктов обработки угля на окружающую среду и финансирование работ по консервации или ликвидации угольных отвалов попутных пород и продуктов обработки угля за счёт федерального бюджета.

Эти и другие предложения Республики Коми по защите экологии Арктической зоны будут направлены в Общественную палату Российской Федерации для рассмотрения и включения в проект «Чистая Арктика».

3346